《菱花》
宋代·董嗣杲

珠团绿锦趁晴摊，凉荫龟鱼六月寒。
背日开花非芡比，荒年收实当蔬餐。
一方锦里消清暑，五瓣阑干俯碧澜。
漠漠水天谁唱晚，苕溪翠展夕阳残。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。